దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
నమ్మలేని నిజం: సంజయ్‌ దత్‌ బిచ్చమెత్తుకున్నారు!
బాలీవుడ్‌ నటుడు సంజయ్‌ దత్‌ ఎంత గొప్ప నటుడో మనందరికీ తెలుసు. కానీ, ఆయన నిజ జీవితం పూర్తి భిన్నం. ఆయన జీవితంలో ఎన్నో మలుపులు, ఒడుదొడుకులు. అత్యంత ధనవంతుల ఇంట్లో పుట్టి ఎన్నో కష్టాలు పడ్డారు.
Samayam Telugu | Updated:
Jun 16, 2018, 01:29PM IST
బాలీవుడ్‌ నటుడు సంజయ్‌ దత్‌ ఎంత గొప్ప నటుడో మనందరికీ తెలుసు. కానీ, ఆయన నిజ జీవితం పూర్తి భిన్నం. ఆయన జీవితంలో ఎన్నో మలుపులు, ఒడుదొడుకులు. అత్యంత ధనవంతుల ఇంట్లో పుట్టి ఎన్నో కష్టాలు పడ్డారు. ఒక దశలో డ్రగ్స్‌కు బానిసయ్యారు. అక్రమ ఆయుధాల కేసులో జైలు పాలయ్యారు. లగ్జరీ కార్లు, భవంతుల్లో గడిపిన వ్యక్తి ఒకానొక దశలో అత్యంత దుర్భర జీవితం గడిపారు. ఆయన జీవితం నేటి యువతకు ఓ పాఠం లాంటిది. అందుకే ప్రముఖ దర్శకుడు రాజ్ కుమార్ హిరాణీ ఆయన జీవిత కథను సినిమాగా తీస్తున్నారు.
సంజయ్ జీవిత కథ ఆధారంగా తెరకెక్కుతోన్న సినిమా ‘సంజు’. టైటిల్ రోల్‌లో నటించిన రణ్‌బీర్ కపూర్ మెస్మరైజ్ చేశాడు. ఇప్పటికే విడుదలైన ఈ సినిమా ట్రైలర్ అభిమానులను విశేషంగా ఆకట్టుకుంటోంది. తెరపై సంజయ్‌నే చూసినంత అద్భుతంగా ఆ పాత్రలో రణ్‌బీర్ ఒదిగిపోయారు. ఈ సినిమా కోసం అభిమానులు ఆసక్తిగా ఎదురుచూస్తున్నారు.
సంజయ్ గురించి తెలుసుకోవాల్సింది చాలానే ఉందంటున్నారు దర్శకుడు హిరాణీ. సంజు సినిమాకు సంబంధించి రోజుకో కొత్త పోస్టర్‌ను విడుదల చేస్తూ ఆయన అభిమానుల్లో ఆసక్తి రేపుతున్నారు. తాజాగా విడుదల చేసిన పోస్టర్‌లో సంజయ్‌కి సంబంధించి సంచలన విషయం తెలిపారు. ఒకానొక దశలో సంజయ్.. అమెరికాలోని రోడ్లపై బిచ్చమెత్తుకున్నాడని చెప్పారు.
‘సంజు జీవిత ప్రయాణం ఎన్నో ఒడుదొడుకులతో కూడుకుంది. కొన్ని విషయాలు మీరు నమ్మలేని విధంగా ఉంటాయి. సంజు కథ తెలిస్తే నమ్మలేరు, కానీ ఇది నిజం’ అంటూ హిరాణీ ట్వీట్‌లో పేర్కొన్నారు. డ్రగ్స్‌కు బానిసైన సంజయ్‌ చికిత్స కోసం అమెరికా వెళ్లారని, ఆ సందర్భంలో ఓసారి అక్కడి రిహాబ్‌ సెంటర్‌ నుంచి పారిపోయి తన స్నేహితుల ఇళ్లకు వెళ్లడానికి అక్కడి రోడ్లపై డబ్బుల కోసం బిచ్చమెత్తుకున్నాడని హిరాణీ తెలిపాడు.
సోనమ్‌ కపూర్‌, దియా మీర్జా, అనుష్క శర్మ కీలక పాత్రలు పోషించిన సంజు సినిమా జూన్‌ 29న ప్రేక్షకుల ముందుకు రానుంది. ఇందులో సంజయ్‌ తల్లి నర్గిస్‌ పాత్రలో మనీశా కోయిరాలా, సంజయ్‌ తండ్రి సునీల్‌దత్‌ పాత్రలో పరేశ్‌ రావల్‌ నటించారు..
Sanju’s journey is marked by many ups and downs. Some moments suspend you into disbelief. See these postcards i.. E… https://t.co/Cs3Ew04Dgm
&mdash; Rajkumar Hirani (@RajkumarHirani) 1528955757000